Vi var charmerede af Esthers taglejlighed på toppen af Barcelona. Vi fik en meget venlig modtagelse af vores værtinde, som ledte os ad mere og mere snævre trapper op helt op til 7. sal og lejligheden. Hun hjalp også med at være bagagen. Lejligheden er sjovt indrettet og lille, men har det hele, og soveværelset er udenfor i et rum for sig på tagterrassen. Der er dog også mulighed for at sove i et værelse inden døre, hvis det skulle være for koldt. Udsigten over Barcelonas tage og kirkespir er fantastisk, og det er hyggeligt at spise morgenmad på tagterrassen med kunstgræs og sydlandske planter i potter. Lejligheden egner sig ikke til at opholde sig i hele dagen og ej heller i den varmeste eller koldeste tid på året. Er ikke for gangbesværede eller folk med mindre børn.